'Gaapfees' sonder toeskouers | Netwerk24
04 Junie 2020 12:12
Steve Stricker, kaptein van Amerika se Ryderbekerspan. Foto: Getty Images
Die gholfkalender is heeltemal omvergewerp weens die koronavirus-pandemie, wat meegebring het dat drie major-toernooie tot later die jaar uitgestel en die Britse Ope gekanselleer is.
Die tweejaarlikse Ryderbeker-toernooi tussen Amerika en Europa is veronderstel om van 25 tot 27 September op die Whistling Straits-baan in Wisconsin plaas te vind, maar dit is hoogs onwaarskynlik dat toeskouers toegelaat sal word.
“Dit is die toeskouers wat die toernooi maak. Sonder hulle sal dit ’n saai affêre wees,” het Stricker aan Golf Affect Radio gesê.
“Dit sal ’n misdaad wees om die Wisconsin-gholfliefhebbers so in te doen. Ek hoop hulle sal teenwoordig kan wees as die toernooi plaasvind. Sover is die plan dat dit wel sal gebeur, maar daar is vanselfsprekend struikelblokke.”
Daar word verwag dat die Amerikaanse PGA-reeks en die Europese reeks vandeesmaand sal besluit of die toernooi gehou word.
Rory McIlroy, nommer een op die wêreldranglys, het onlangs gesê dit is nie sinvol om die toernooi agter geslote deure te laat plaasvind nie en dit sal die regte besluit wees om dit uit te stel.
Meer as 106 000 mense is reeds in Amerika dood weens Covid-19. – Reuters
Meer oor: Koronavirus | Gholf | Steve Stricker | Covid-19 | Ryderbeker
Grotes vir VSA se Ryderbeker-veldtog